cyanic-selkie/wikianc huggingface dataset:
Τρελή Οικογένεια
Σειρά παρακλάδι
Η Warner Home Video κυκλοφόρησε και τους οκτώ κύκλους τής σειράς σε DVD στην Περιοχή 1 μεταξύ τού 2005 και του 2007. Μια πλήρη σειρά, που περιέχει και τα 192 επεισόδια κυκλοφόρησε στις 6 Νοεμβρίου τού 2007. Από το 2016 και μετά, η πλήρης σειρά είναι διαθέσιμη για αγορά μέσω διαδικτυακών λιανοπωλητών όπως το Amazon. Επιπλέον, οι πρώτοι τέσσερεις κύκλοι είχαν επίσης κυκλοφορήσει σε DVD στην Περιοχή 2 και την Περιοχή 4.
Κυκλοφορίες DVD
Για να λειτουργήσουν σύμφωνα με τους νόμους παιδικής εργασίας, τα δίδυμα Άσλεϋ και Mαίρη-Κέητ Όλσεν, έλαβαν τον ρόλο εκ περιτροπής κατά τα γυρίσματα. Ο ρόλος γράφηκε από κοινού ως της "Μαίρη Κέηιτ Άσλεϋ Όλσεν" στους κύκλους δύο ως επτά, επειδή οι παραγωγοί δεν ήθελαν το κοινό να ξέρει ότι η Μισέλ παίζεται από δίδυμα.
Σειρά βιβλίων
Βιβλία βασισμένα στην σειρά προσανατολισμένα σε παιδιά, κυρίως ηλικίας μεταξύ 8 και 14 ετών. Η Warner Bros., η οποία κατέχει τα δικαιώματα της σειράς και των συναφών χαρακτήρων, δεν θα επέτρεπε σε άλλους να χρησιμοποιούν τους χαρακτήρες τους, και επέλεξε, ποιος θα μπορούσε να γράψει τα βιβλία με βάση την τηλεοπτική σειρά.
Αναφορές
Κατηγορία:Αμερικανικές τηλεοπτικές σειρές Κατηγορία:Κωμικές τηλεοπτικές σειρές Κατηγορία:Τηλεοπτικές σειρές της Warner Bros. Television Κατηγορία:Τηλεοπτικές σειρές της American Broadcasting Company Κατηγορία:Sitcoms
Porsche Super
thumb|350px|Porsche Super. Το τρακτέρ Porsche Super της κατασκευαστικής εταιρείας Porsche-Diesel κυκλοφόρησε από το 1956 μέχρι το 1963. Είχε αερόψυκτο 4-χρονο κινητήρα τριών κυλίνδρων, κυβισμού 2.466 κυβικών εκατοστών, ισχύος 38 ίππων, και κατανάλωνε καύσιμο ντίζελ.
Ιωάννα
Η Ιωάννα (ή Ιωάνα) σύμφωνα με το Ευαγγέλιο του Λουκά θεραπεύτηκε από τον Ιησού και από τότε τον ακολουθούσε μαζί με τους αποστόλους του σε όλα του τα ταξίδια και τον υποστήριζε οικονομικά δίνοντας τα υπάρχοντά της. Ήταν μάρτυρας στην Ανάσταση μαζί με την Μαρία Μαγδαληνή, τη Μαρία του Κλωπά και άλλες γυναίκες και γι΄αυτό είναι γνωστή ως Αγία Ιωάννα η Μυροφόρος. Κάποιοι θεωρούν ότι ταυτίζεται με την Αγία Ιουνία.
Θεωρείται αγία από την Ορθόδοξη, τη Ρωμαιοκαθολική και την Αγγλικανική εκκλησία. Η Ορθόδοξη Εκκλησία εορτάζει τη μνήμη της στις 27 Ιουνίου, η Ρωμαιοκαθολική στις 24 Μαΐου και η Αγγλικανική στις 3 Αυγούστου. Επίσης συνεορτάζεται μαζί με τις άλλες Άγιες Μυροφόρες Γυναίκες, την τρίτη Κυριακή μετά το Πάσχα (την Κυριακή των Μυροφόρων) μαζί με την Μαρία του Κλωπά και τη Σαλώμη.
Ποια ήταν η Αγία Ιωάννα
Σύμφωνα με το Ευαγγέλιο του Λουκά, η Ιωάννα ήταν σύζυγος του Χουζά, που ήταν επίτροπος του βασιλιά της Γαλιλαίας Ηρώδη. Κάποιοι υποθέτουν, πως αυτό της επέτρεπε να δίνει πληροφορίες στον Λουκά σχετικά με την αυλή του Ηρώδη. Ως σύζυγος αυλικού θα πρέπει να ήταν ευκατάστατη και άρα ικανή να συντηρήσει τον Ιησού και τους μαθητές του στα ταξίδια τους.
Το όνομά της στα Εβραϊκά σημαίνει χάρη και εύνοια του Θεού. Αναφέρεται στο Ευαγγέλιο του Λουκά ως μία από τις γυναίκες, που πήγαν στον τάφο του Ιησού μετά την Σταύρωση, προκειμένου να αλείψουν το σώμα Του με μύρα και γι΄αυτό αποκαλείται «μυροφόρος». Ήταν επομένως μάρτυρας της Αναστάσεως, αλλά και παρούσα κατά την ημέρα της Πεντηκοστής. Ήταν μία από τους 120 που επέλεξε ο Ματθαίος για να αντικαταστήσουν τον Ιούδα.
Ορισμένοι θεωρούν ότι ταυτίζεται με την Αγία Ιουνία, που αναφέρεται στην προς Ρωμαίους Επιστολή του απόστολου Παύλου. Όμως η Αγία Ιουνία αναφέρεται σε συνδυασμο με τον Άγιο Ανδρόνικο, κάτι που ίσως να σημαίνει ότι ήταν σύζυγοι. Αν ίσχυε αυτό, τότε δεν θα μπορούσε να είναι το ίδιο πρόσωπο με την Αγία Ιωάννα που ήταν σύζυγος του Χουζά, εκτός και αν η τελευταία είχε χηρέψει και ξαναπαντρευτεί. Μία άλλη εξήγηση που δεν αποκλείει την ταύτιση των προσώπων της Ιωάννας και της Ιουνίας, είναι η Ιουνία και ο Ανδρόνικος να μην ήταν σύζυγοι αλλά συνεργάτες, κάτι που συνηθίζονταν πολύ μεταξύ των αποστόλων.
Παραπομπές
Κατηγορία:Άγιοι της Ορθόδοξης και της Ρωμαιοκαθολικής Εκκλησίας Κατηγορία:Άγιοι της Αγγλικανικής Εκκλησίας Κατηγορία:Πρόσωπα της Καινής Διαθήκης Κατηγορία:Χριστιανοί άγιοι από την Καινή Διαθήκη
877
Η τρέχουσα σελίδα αφορά το έτος 877 κατά το Γρηγοριανό ημερολόγιο
Θάνατοι
Κατηγορία:Έτη
Δάμων (αρχαίος μουσικός)
Ο Δάμων υπήρξε αρχαίος Αθηναίος μουσικοθεωρητικός.
Βιογραφία
Διέπρεψε στην Αθήνα τον 5ο αιώνα π.Χ. και αναφέρεται ως διδάσκαλος του Περικλή και του Σωκράτη. Η διδασκαλία του βασιζόταν στην ηθική δύναμη της μουσικής. Εξεφώνησε λόγο μπροστά στον Άρειο Πάγο, κατά τον οποίο ανέλυσε το ήθος όλων των μουσικών στοιχείων.
Πηγές
Κατηγορία:Αρχαίοι Έλληνες μουσικοί Κατηγορία:Εξοστρακισθέντες Αθηναίοι
Χούθι
Οι Ανσάρ Αλλάχ (αραβικά: نصر, anṣār allāh, "Υποστηρικτές του Θεού"), γνωστοί περισσότερο ως Χούθι (αραβικά: الحوثيون|, al-Ḥūthiyyūn, ), είναι Ζαϊντί ομάδα που δραστηριοποιείται στην Υεμένη. Η ομάδα αντλεί την ονομασία της από τον Χουσεΐν Μπαντρεντίν αλ-Χούθι, ο οποίος ξεκίνησε επανάσταση στην Υεμένη το 2004 και σκοτώθηκε από τις Ένοπλες δυνάμεις της Υεμένης τον Σεπτέμβριο του ίδιου έτους Καθοδηγούμενοι από τον Αμπντούλ-Μαλίκ αλ-Χούθι, πέτυχαν στο πραξικόπημα του 2014-2015 να αποκτήσουν τον έλεγχο σημαντικών εδαφών, της πρωτεύουσας Σαναά και του κοινοβουλίου.
Οι Χούθι φέρεται ότι λάμβαναν σημαντική υποστήριξη από το Ιράν με τη μορφή όπλων, χρημάτων και εκπαίδευσης ήδη από το 2004. Τον Δεκέμβριο του 2009 τηλεγράφημα μεταξύ της Σαναά και διαφόρων υπηρεσιών πληροφοριών που διέρρευσε μέσω του Wikileaks αναφέρει πως διάφοροι αναλυτές πίστευαν ότι οι Χούθι απέκτησαν όπλα στην υεμενική μαύρη αγορά και από διεφθαρμένα μέλη της Ρεπουμπλικανικής Φρουράς.
Διοίκηση
Οι Χούθι ασκούν de facto έλεγχο στο μεγαλύτερο τμήμα της βόρειας Υεμένης. Η βόρεια Υεμένη ενώθηκε με την νότια Υεμένη το 1990. Έκτοτε η κυβέρνηση της Υεμένης κατέστειλε επανειλημένα δια της βίας διαμαρτυρίες αποσχιστών.
Σοσιεδάδ Ντεπορτίβο Κίτο
Η Ντεπορτίβο Κίτο (ισπανικά: Deportivo Quito) είναι ποδοσφαιρικός σύλλογος του Ισημερινού. Αγωνίζεται στη Σέριε Α, το ανώτατο επίπεδο του ποδοσφαίρου της χώρας.
Χούθι
Εξωτερικοί σύνδεσμοι
Κατηγορία:Επαναστατικές ομάδες στην Υεμένη Κατηγορία:Ιστορία της Υεμένης Κατηγορία:Αντιαμερικανισμός
Μονκλάρ (Αβερόν)
Το Μονκλάρ (γαλλικά και οξιτανικά: Montclar) είναι γαλλική κοινότητα στο νομό του Αβερόν, στη διοικητική περιοχή της Οξιτανίας.
Σοσιεδάδ Ντεπορτίβο Κίτο
Έχει κερδίσει 5 πρωταθλήματα Σέρια Α (1964, 1968, 2008, 2009 και 2011) και είναι στην πέμπτη θέση στη γενική κατάταξη τίτλων. Επίσης έχει κατακτήσει 4 Υπερανδικό τουρνουά (1955, 1956, 1957 και 1963). Επιπρόσθετα, ήταν φιναλίστ τις χρονιές 1985, 1988 και 1997.
Μονκλάρ (Αβερόν)
Οι κάτοικοί του είναι γνωστοί ως Μονκλαρναί (γαλλικά: Montclarnais).
Σοσιεδάδ Ντεπορτίβο Κίτο
Η ομάδα έχει ιδρυθεί επισήμως το 1955, ωστόσο οι ρίζες του προέρχονται από την Σοσιεδάδ Ντεπορτίβα Αρχεντίνα, η οποία ιδρύθηκε στις 9 Ιουλίου 1940. Ιστορικές αντιπαλότητες έχουν με τις Λίγα δε Κίτο, Άουκας, και Ελ Νασιονάλ. Αγωνίζονται στο γήπεδο Εστάδιο Ολίμπικο Αταουάλπα.
Μονκλάρ (Αβερόν)
Παραπομπές
Κατηγορία:Κοινότητες του Αβερόν
Σοσιεδάδ Ντεπορτίβο Κίτο
Εξωτερικοί σύνδεσμοι
Κατηγορία:Ιδρύσεις αθλητικών συλλόγων το 1955 Κατηγορία:Ιδρύσεις ποδοσφαιρικών ομάδων το 1955
Ολοθουροειδή
Τα Ολοθούρια, ή Ολοθουροειδή, (Holothuroidea), είναι ομοταξία θαλάσσιων Εχινόδερμων με μακρύ σώμα. Απαντώνται στις θερμές και στις εύκρατες θάλασσες. Είναι περισσότερα γνωστά με την κοινή ονομασία αγγούρια της θάλασσας εξαιτίας του σχήματός τους, που θυμίζει το ομώνυμο λαχανικό. Κάτω από το δέρμα τους έχουν ενδοσκελετό. Ζουν μέσα στην άμμο ή σε ρωγμές βράχων αλλά και σε κοραλλιογενείς υφάλους. Σε είδη που διαβιούν στο πέλαγος, συνήθως ο σκελετός απουσιάζει. Μπορούν να αναπλάθουν μέρη του σώματός τους, τα οποία μερικές φορές αποκόπτουν για λόγους άμυνας. Ζουν συνήθως μοναχικά και τρέφονται με ζωικές ή φυτικές ουσίες, τις οποίες βρίσκουν στη λάσπη του βυθού. Υπάρχουν περί τα 500 είδη ολοθουροειδών.
Περιγραφή
thumb|200px|left|Ένα θαλάσσιο αγγούρι την ώρα της τροφής. Το σώμα τους είναι κυλινδρικό ως σκωληκοειδές. Έχουν μαλακό δέρμα και παχύ, με μικρά πλακίδια από ασβεστόλιθο. Αυτά είναι ανεξάρτητα μεταξύ τους. Το στόμα βρίσκεται στο ένα άκρο του κυλινδρικού σώματος και περιβάλλεται από στεφάνι. Αυτό το στεφάνι φέρει 10-30 αισθητήριες κεραίες, οι οποίες συστέλλονται. .Στο άλλο άκρο του σώματός τους υπάρχει η έδρα και κατά μήκος του σώματος, τα ολοθουροειδή φέρουν πέντε σειρές από βαδιστικούς ποδίσκους. Οι ποδίσκοι που βρίσκονται στο επάνω μέρος του σώματος συντελούν στην αναπνοή και είναι επίσης όργανα αφής.
Το αίμα των ζώων περιέχει βανάδιο για την ένωση και την μεταφορά του οξυγόνου. Για το λόγο αυτό, το αίμα των θαλασσινών αγγουριών έχει χρώμα κίτρινο. .
Αναπαραγωγή
Τα θαλασσινά αγγούρια είναι ζώα γονοχωριστικά. Έτσι, η γονιμοποίηση γίνεται εξωτερικά και από τα αυγά βγαίνουν προνύμφες, που έχουν τη μορφή πλαγκτόν.
Τροφή
Τρέφονται γενικά με απόβλητα στη βενθική ζώνη του ωκεανού. Η δίαιτά τους περιλαμβάνει νεκρή και αποσυντιθέμενη οργανική ύλη που βρίσκεται στη θάλασσα, στη λάσπη του βυθού. Τα θαλασσινά αγγούρια καταπίνουν ολόκληρη τη λάσπη του βυθού Η σύλληψη της τροφής γίνεται με τη βοήθεια των κεραιών τους.
Ως φαγητό και φάρμακο
thumb|200px|Αποξηραμένα θαλασσινά αγγούρια σε κινέζικο φαρμακείο. Τα θαλάσσια αγγούρια είναι εδώδιμα σε ορισμένες χώρες της Ασίας και στην Κίνα εκτρέφονται σε ειδικά εκτροφεία. Σε χώρες, όπως η Μαλαισία και η Ινδονησία χρησιμοποιούνται για τις θεραπευτικές τους ιδιότητες. Από αυτά φτιάχνουν επίσης λάδια, κρέμες και καλλυντικά. . Πιστεύεται μάλιστα ότι τα ζώα περιέχουν όλα τα λιπαρά οξέα που είναι απαραίτητα στην επανόρθωση των ιστών.
Ερευνάται η χρήση των ολοθουροειδών και στη θεραπεία της ελονοσίας.
Είδη
Γνωστότερο είδος είναι η ολοθούρια η σωληνωτή, η οποία φθάνει σε μήκος τα 30 εκατοστά. Το είδος αυτό ζει σε βάθος μέχρι 80 μέτρα.
Δημήτριος Ν. Μπότσαρης
Για τον εγγονό του, στρατιωτικό και πολιτικό του 20ου αιώνα, δείτε Δημήτριος Νότη Μπότσαρης (για άλλα πρόσωπα με το ίδιο όνομα δείτε Δημήτριος Μπότσαρης)
Ο Δημήτρης Μπότσαρης (Δημήτριος Νότη Μπότσαρης - συνονόματος με τον εγγονό του) (1808 - 10 Σεπτεμβρίου 1892) ήταν Έλληνας αγωνιστής, στρατιωτικός και πολιτικός.
Βιογραφικά στοιχεία
Γεννήθηκε το 1808 στο Σούλι Θεσπρωτίας, τέσσερα ακριβώς έτη μετά την επίθεση του Αλή Πασά κατά της οικογένειας των Μποτσαραίων. Ήταν γιος του Νότη Μπότσαρη. Τα παιδικά του χρόνια τα πέρασε μέσα στις μάχες και τα όπλα. Σε ηλικία δεκατεσσάρων χρονών, οπλισμένος με πολεμική πανοπλία πολέμησε δίπλα στο πλευρό του πατέρα του. Υπέστη τις ταλαιπωρίες της πολιορκίας του Μεσολογγίου, αγωνίστηκε κατά την Έξοδο, και σε ηλικία δεκαεπτά χρονών, όταν ο πατέρας του έπαιρνε μέρος στην Συνέλευση της Τροιζήνας ανέλαβε αυτός την διοίκηση του σώματος και ως σωματάρχης διετέλεσε υπό την αρχηγία του Καραϊσκάκη. Διέπρεψε στη μάχη του Φαλήρου. Μετά την αποκατάσταση των πραγμάτων ο Μπότσαρης κατατάχτηκε στον τακτικό στρατό, και διακρίθηκε στις μάχες.
Το 1854 μαζί με τους Κίτσο Τζαβέλα και Θεόδωρο Γρίβα, υπήρξε επικεφαλής της επανάστασης στην Ήπειρο, με σκοπό την Ένωση της περιοχής με το ελληνικό κράτος και έδρασε μεταξύ Μακρυνόρους και Τζουμέρκων.
Προσελήφθη από τον Βασιλιά Γεώργιο Α' ως υπασπιστής του. Ανέβηκε στα ψηλότερα στρατιωτικά αξιώματα και το 1863 έγινε Υπουργός Στρατιωτικών στην Κυβέρνηση Δ. Κυριακού.
Διετέλεσε πολλές φορές βουλευτής και πληρεξούσιος στην Β' Εθνοσυνέλευση των Αθηνών. Έφερε τον βαθμό του αντιστράτηγου και τιμήθηκε με τον Ελληνικό Μεγαλόσταυρο. Απεβίωσε στην Αθήνα στις 10 Σεπτεμβρίου 1892 και τάφηκε στο Πρώτο Νεκροταφείο Αθηνών.
Αναφορές
Κατηγορία:Έλληνες αξιωματικοί του Στρατού Ξηράς Κατηγορία:Αγωνιστές του 1821 Κατηγορία:Έλληνες πληρεξούσιοι Κατηγορία:Έλληνες βουλευτές Κατηγορία:Έλληνες υπουργοί Στρατιωτικών Δημητριος Νοτη
Οι Μάγοι: Το Έπος της Αρκάντια
Είναι η μόνη μίνι σειρά της τριλογίας, και εξερευνά την ιστορία του Χίσιρντουξ "Ντούξι" Κάσπεραν, ενός πρώην βοηθού του θρυλικού Μέρλιν που ξεχάστηκε για αιώνες και τώρα είναι πρόθυμος να αποδείξει την αξία του ως ένας μάγος στα μάτια του παλιού αφεντικού του.
Οι Μάγοι έλαβε επαίνους από τους κριτικούς ως μια εκπληκτική σειρά κινουμένων σχεδίων, για την πολύπλοκη ιστορία του και των υψηλής ποιότητας κινουμένων σχεδίων του. Το 2021, η σειρά κέρδισε ένα βραβείο Άννι και το βραβείο Kidscreen για "Καλύτερη Καινούρια Σειρά", μια κατηγορία που περιλαμβάνει όλες τις τηλεοπτικές σειρές ζωντανής δράσης και κινουμένων σχεδίων της χρονιάς, και έλαβε υποψηφιότητα για τέσσερα Βραβεία Έμμυ Πρωινής Ζώνης.
Το ακολούθησε μια ταινία μεγάλου μήκους με τίτλο Κυνηγοί Τρολ: Το Ξύπνημα των Τιτάνων, που κυκλοφόρησε στις 21 Ιουλίου του 2021.
Εξωτερικοί σύνδεσμοι
Κατηγορία:Τηλεοπτικές σειρές Netflix Κατηγορία:Τηλεοπτικές σειρές της DreamWorks Animation Κατηγορία:Τηλεοπτικές σειρές της Universal Television Κατηγορία:Το Έπος της Αρκάντια
Οι Γλώσσες των Λαών της ΕΣΣΔ
Οι Γλώσσες των Λαών της ΕΣΣΔ (Языки народов СССР, μεταγραφή: Γιαζίκι νάροντοφ ΣΣΣΡ) είναι ακαδημαϊκό έργο που εκδόθηκε σε πέντε τόμους στη Μόσχα το 1967, από τον εκδοτικό οίκο Νάουκα, για τον εορτασμό της 50ής επετείου της Οκτωβριανής Επανάστασης. Ο κύριος συντάκτης ήταν ο Βίκτορ Βινογκράντοφ.
Το έργο περιγράφει τις γλώσσες τις Σοβιετικής Ένωσης. Κάθε τόμος περιέγραφε διαφορετικές γλωσσικές οικογένειες. Οι τόμοι είναι οι παρακάτω:
Παραπομπές
Κατηγορία:Γλώσσες της Σοβιετικής Ένωσης
Δημοκρατία του Κρουσόβου
Η Δημοκρατία του Κρουσόβου (βουλγαρική και Крушевска Република) ήταν μια βραχύβια πολιτική οντότητα που ανακηρύχτηκε το 1903 από αντάρτες της Εσωτερικής Μακεδονικής Αδριανουπολίτικης Επαναστατικής Οργάνωσης (ΕΜΕΟ) στο Κρούσοβο κατά την αντιοθωμανική εξέγερση του Ίλιντεν. Σύμφωνα με τις επακόλουθες βουλγαρικές και σλαβομακεδονικές αφηγήσεις, ήταν μία από τις πρώτες σύγχρονες δημοκρατίες στα Βαλκάνια.
Ιστορία
Στις 3 Αυγούστου 1903, οι αντάρτες κατέλαβαν την πόλη του Κρουσόβου στο Βιλαέτι του Μοναστηρίου της Οθωμανικής Αυτοκρατορίας (στη σημερινή Βόρεια Μακεδονία) και ίδρυσαν μια επαναστατική κυβέρνηση. Η οντότητα υπήρχε μόνο για 10 ημέρες: από τις 3 Αυγούστου έως τις 13 Αυγούστου, με επικεφαλής τον Νικόλαο Κάρεφ. Ήταν υπό ισχυρή αριστερή επιρροή, απορρίπτοντας τον εθνικισμό των εθνοτικών μειονοτήτων και ευνοώντας συμμαχίες με τους κοινούς μουσουλμάνους ενάντια στο Σουλτανάτο, καθώς και την ιδέα για μια Βαλκανική Ομοσπονδία. αριστερά|μικρογραφία|250x250εσ| [[Βοεβόδας|Βοεβόδες από την Εσωτερική Μακεδονική Επαναστατική Οργάνωση στο Κρούσοβο, 1903 ]] Μεταξύ των διαφόρων εθνοθρησκευτικών ομάδων (μιλλέτ) στο Κρούσοβο εξελέγη ένα Ρεπουμπλικανικό Συμβούλιο με 60 μέλη - 20 αντιπροσώπους από την καθεμία: Αρμάνοι (Βλάχοι), Σλαβόφωνοι, Βλαχόφωνοι και Αλβανόφωνοι Έλληνες Πατριαρχικοί και Μακεδόνες Βούλγαροι (Εξαρχικοί). Το Συμβούλιο εξέλεξε επίσης ένα εκτελεστικό όργανο - την Προσωρινή Κυβέρνηση, με έξι μέλη (2 από κάθε προαναφερμένη ομάδα) με καθήκον την προώθηση του νόμου και της τάξης και τη διαχείριση των προμηθειών, των οικονομικών και της ιατρικής περίθαλψης. Το «Μανιφέστο του Κρουσόβου» δημοσιεύθηκε. Γραμμένο από τον ο Νίκολα Κίροφ, σκιαγράφησε τους στόχους της εξέγερσης, καλώντας τον μουσουλμανικό πληθυσμό να ενώσει τις δυνάμεις του με την προσωρινή κυβέρνηση στον αγώνα ενάντια στην οθωμανική τυραννία, για να επιτύχει την ελευθερία και την ανεξαρτησία. Τόσο ο Νίκολα Κίροφ και ο Νίκολα Κάρεφ ήταν μέλη του Βουλγαρικού Σοσιαλδημοκρατικού εργατικού κόμματος, από όπου πήραν αυτές τις αριστερές ιδέες.
Αρχικά έκπληκτη από την εξέγερση, η οθωμανική κυβέρνηση έλαβε έκτακτα στρατιωτικά μέτρα για την καταστολή της. Μετά από σφοδρές μάχες κοντά στο Μετσκιν Καμεν, οι Οθωμανοί κατάφεραν να καταστρέψουν τη Δημοκρατία του Κρουσόβου, διαπράττοντας αγριότητες εναντίον των ανταρτικών δυνάμεων και του τοπικού πληθυσμού. Σήμερα ένα τεράστιο μνημείο στο λόφο πάνω από το Κρούσοβο σηματοδοτεί το αόριστο όνειρο των επαναστατών του Ίλιντεν. Στην περιοχή υπάρχει ένα άλλο μνημείο που ονομάζεται Μετσκιν Καμεν. Αυτό ήταν το μέρος όπου η ομάδα του Πιτου Γκουλι προσπάθησε να υπερασπιστεί την πόλη του Κρουσόβου από τα οθωμανικά στρατεύματα που έρχονταν από το Μοναστήρι. Όλη η ομάδα και ο αρχηγός τους (βοϊβόδας) έχασαν τη ζωή τους. Ως αποτέλεσμα των πυροβολισμών, η πόλη έπιασε μερικώς φωτιά.
Σύγχρονες αναφορές
Ωστόσο, Σλαβομακεδόνες ιστορικοί όπως ο Μπλάζε Ριστόφσκι αναγνώρισαν ότι η Δημοκρατία του Κρουσόβου, που είναι σήμερα ένα σύμβολο της κρατικής κυριαρχίας της Βόρειας Μακεδονίας, απαρτίζετο από ανθρώπους που αυτοχαρακτηρίζονταν ως «Έλληνες», «Βλάχοι» και «Βούλγαροι». Στις αρχές του 20ού αιώνα, το Κρούσοβο κατοικείτο από έναν σλαβικό πληθυσμό, Αρωμάνους και Ορθοδόξους Αλβανούς με τους κατοίκους των πόλεων να χωρίζονται σε εθνικοθρησκευτικές ομάδες σύμφωνα με διάφορα οθωμανικά μιλλέτ, με τους Έλληνες Πατριαρχικούς να είναι η μεγαλύτερη κοινότητα, ακολουθούμενη από τους Βούλγαρους Εξαρχικούς και τους Βλάχους. Όταν ο ανθρωπολόγος Κειθ Μπράουν επισκέφθηκε το Κρούσοβο την παραμονή του 21ου αιώνα, ανακάλυψε ότι η τοπική αρμανική διάλεκτος δεν έχει ακόμα κανέναν τρόπο να διακρίνει τους όρους «Σλαβομακεδόνας» και «Βούλγαρος» και χρησιμοποιεί τον χαρακτηρισμό Vurgari, δηλαδή «Βούλγαροι», και για τις δύο εθνοτικές ομάδες.
Πηγές
Κατηγορία:Βιλαέτι του Μοναστηρίου Κατηγορία:Οθωμανική Μακεδονία Κατηγορία:Πρώην σλαβικά κράτη Κατηγορία:Πρώην δημοκρατίες Κατηγορία:Εσωτερική Μακεδονική Επαναστατική Οργάνωση
Πρωτάθλημα ποδοσφαίρου Καμπότζης
Το Πρωτάθλημα ποδοσφαίρου Καμπότζης, γνωστό και ως Πρώτη Κατηγορία ποδοσφαίρου Καμπότζης ή C-League (χμερ: លីគកំពូលកម្ពុជា League Kompoul Kampuchea), για λόγους χορηγίας Πρωτάθλημα Καμπότζης Metfone (Metfone Cambodian League), είναι η κορυφαία κατηγορία του συστήματος πρωταθλημάτων ποδοσφαίρου ανδρών της Καμπότζης, η οποία διευθύνεται από την Ποδοσφαιρική Ομοσπονδία Καμπότζης (ΠΟΚ). Τη σεζόν 2020 αποτελούταν από 13 ομάδες και λειτουργεί με ένα σύστημα προβιβασμού και υποβιβασμού με τη Δεύτερη Κατηγορία Καμπότζης. Η σεζόν συνήθως διαρκεί από τον Φεβρουάριο έως τον Οκτώβριο, με κάθε μία από τις 13 ομάδες να παίζουν μεταξύ τους δύο φορές (εντός και εκτός έδρας), δηλαδή συνολικά 24 αγώνες που παίζονται ανά ομάδα. Οι περισσότεροι αγώνες διεξάγονται το απόγευμα του Σαββάτου και της Κυριακής.
Ντέρμπι της Καμπότζης
Γνωστός και ως ο Κλασικός Αγώνας της Καμπότζης, ο αγώνας ανάμεσα στις δύο πιο επιτυχημένες ομάδες της χώρας, Πνομ Πεν Κράουν Φ.Κ. και Μποεούνγκ Κετ Ανγκόρ Φ.Κ., είναι ο πιο ανταγωνιστικός του πρωταθλήματος, ενώ ταυτόχρονα οι δύο ομάδες προσπαθούν να εδραιωθούν η κάθε μία ως εκπρόσωποι του καμποτζιανού ποδοσφαίρου.
Ντέρμπι της Πνομ Πεν
Η αντιπαλότητα μεταξύ τη πιο επιτυχημένης ομάδας στο εγχώριο ποδόσφαιρο, της Πνομ Πεν Κράουν εναντίον της προσφάτως προβιβασμένης Βισακχά Φ.Κ., θεωρείται ως ντέρμπι της πρωτεύουσας Πνομ Πεν, λόγω του αριθμού των αξιοσημείωτων παικτών που έπαιξαν και για τις δύο ομάδες, καθώς και της γεωγραφικής θέσης μεταξύ των δύο γηπέδων εδρών, τα οποία βρίσκονται κυριολεκτικά σε απόσταση 10 χιλιομέτρων το ένα από το άλλο.
Ντέρμπι του Σιέμ Ρεάπ
Με τις δύο ομάδες να βρίσκονται στην ιστορική επαρχία της Καμπότζης Σιέμ Ρεάπ, ο αγώνας μεταξύ της Ανγκόρ Τάιγκερ Φ.Κ. και της Σολτιλό Ανγκόρ Φ.Κ. είναι ο πιο δημοφιλής αγώνας στην περιοχή. Όταν οι δύο ομάδες μοιράζονται το Στάδιο Σβαΐ Τομ ως έδρα τους, το ντέρμπι τραβάει την προσοχή των μέσων ενημέρωσης με πολύ μεγάλο αριθμό οπαδών να βρίσκονται στο γήπεδο.
Μεγάλοι Πέντε
Οι Πνομ Πεν Κράουν, Μποεούνγκ Κετ Ανγκόρ, Νάγκαουορλντ Φ.Κ., Πρέα Χαν Ρέαχ Σβάι Ρίενγκ Φ.Κ. και Βισακχά Φ.Κ., θεωρούνται οι «Μεγάλοι Πέντε» του καμποτζιανού ποδοσφαίρου, με τρεις από τις πέντε ομάδες να έχουν αγωνιστεί στο ΑΦΚ Καπ.
Σεζόν 2019
Η Πρέα Χαν Ρέαχ Σβάι Ρίενγκ Φ.Κ. κέρδισε το πρωτάθλημα τη σεζόν 2019, με 25 συνεχόμενους αήττητους αγώνες, ώσπου να χάσει τον τελευταίο αγώνα του πρωταθλήματος εναντίον της Νάγκαουορλντ Φ.Κ.
Σεζόν 2020
Αν και αήττητη, η Μποεούνγκ Κετ Ανγκόρ κέρδισε τη σεζόν 2020 στην με το καλύτερο ρεκόρ στους μεταξύ τους αγώνες στην ισοβαθμία με την πρωταθλήτρια τη σεζόν 2019, Πρέα Χαν Ρέαχ Σβάι Ρίενγκ Φ.Κ, δημιουργώντας νέο ρεκόρ στη διοργάνωση.
Πρωταθλήματα ανά ομάδα
(μέχρι τη σεζόν 2020)
Βραβεία
=== Χρηματικά βραβεία ===
Εξωτερικοί σύνδεσμοι
Καμποτζη Κατηγορία:Ποδόσφαιρο στην Καμπότζη Καμποτζη Καμποτζη
Μπρίτνεϊ Σπίαρς
Η Μπρίτνεϊ Τζίν Σπίαρς (Britney Jean Spears, 2 Δεκεμβρίου 1981) είναι Αμερικανίδα τραγουδίστρια της ποπ με τεράστια εμπορική επιτυχία στο ενεργητικό της, έχοντας πουλήσει πάνω από 201 εκατομμύρια δίσκους σε όλο τον κόσμο.
Είναι βραβευμένη με Γκράμι, αλλά και πολλά άλλα σημαντικά βραβεία, συμπεριλαμβανομένων και ενός MTV Video Vanguard Award των MTV VMA και ενός Ultimate Choice Award των Teen Choice Awards και ενός Millenium Billboard Award για τη συνολική προσφορά της στη μουσική. Κατέχει το ρεκόρ του καλλιτέχνη, εν ζωή, με τα περισσότερα μουσικά βραβεία παγκοσμίως. Είναι γνωστή ως το μεγαλύτερο ποπ είδωλο της γενιάς της και της έχει δοθεί ο τίτλος Πριγκίπισσα της Ποπ.
Οι δουλειές της έχουν βραβευτεί με εκατοντάδες βραβεία και επαίνους, συμπεριλαμβανομένου ενός Grammy, έξι MTV Video Music Awards, καθώς και ενός Lifetime Achievement Award, εφτά Billboard Music Awards, και ένα αστέρι στο Hollywood Walk of Fame. Το 2009, το Billboard της έδωσε την όγδοη θέση στη λίστα με τους καλλιτέχνες της δεκαετίας, και το 2016 της έδωσε το βραβείο της χιλιετίας.
Το 2018 στα βραβεία Beauty Awards βραβεύτηκε με τα βραβείο για το άρωμα της χρονιάς με το "Fantasy: In Bloom". Με αυτό το βραβείο φτάνει στα 500 βραβεία και είναι η μονή καλλιτέχνης που έχει κατακτήσει τόσα βραβεία από οποιοδήποτε άλλο καλλιτέχνη στην καριέρα του.
Η Ένωση Δισκογραφικής Βιομηχανίας Αμερικής (RIAA) κατέταξε την Μπρίτνεϊ Σπίαρς ως την 8η πιο εμπορική τραγουδίστρια των ΗΠΑ, με πωλήσεις άνω των 45 εκατομμυρίων πιστοποιημένων άλμπουμ. Η Nielsen SoundScan την ονόμασε ως τη δέκατη πιο επιτυχημένη καλλιτέχνη σε ψηφιακές πωλήσεις, με περισσότερα από 30.1 εκατομμύρια πωλήσεις σε σινγκλς μέχρι τον Ιανουάριο του 2012.
Έχει πουλήσει πάνω από 110 εκατομμύρια άλμπουμ, κάτι που την κάνει μία από τους μεγαλύτερους και πλουσιότερους καλλιτέχνες όλων των εποχών. Το περιοδικό Rolling Stone αναγνώρισε την άμεση επιτυχία της ως μία από τους "25 κορυφαίες στιγμές πρωτοεμφανιζόμενου καλλιτέχνη όλων των εποχών", ενώ το μουσικό κανάλι VH1 την κατέταξε στην ενδέκατη θέση με τις "100 κορυφαίες τραγουδίστριες όλων των εποχών".
1992–1997 Τα Πρώτα Βήματα
Από μικρή άρχισε να εκδηλώνει την έλξη της προς τον χορό και το τραγούδι, και με μία μικρή πίεση των γονιών της, εισέβαλε στον χώρο του θεάματος. Στα 11 χρόνια της (1992) “εισέβαλε” στην τηλεόραση στο The Mickey Mouse Club, ένα τηλεοπτικό σόου από το οποίο έχουν περάσει πολλοί αστέρες της εποχής μας, όπως η Κριστίνα Αγκιλέρα, ο Τζάστιν Τίμπερλεϊκ, αλλά και ο Ράιαν Γκόσλιν, από το οποίο η Μπρίτνεϊ ξεχώρισε από την πρώτη στιγμή.
1998–2000: ...Baby One More Time και Oops!... I Did It Again
23 Οκτωβρίου του 1998 κυκλοφόρησε στις ΗΠΑ το πρώτο single της Μπρίτνεϊ, δια χειρός Max Martin με τίτλο “...Baby One More Time”. Το συγκεκριμένο κομμάτι προτάθηκε αρχικά στο γυναικείο συγκρότημα TLC, οι οποίες και το απέρριψαν, και κατόπιν στους Backstreet Boys που επίσης το απέρριψαν. Τελικά το κομμάτι έμελλε να γίνει η πρώτη μεγάλη επιτυχία της Μπρίτνεϊ Σπίαρς και ο προπομπός του ομότιτλου άλμπουμ που κυκλοφόρησε στις 12 Ιανουαρίου του 1999. Το τραγούδι “…Baby One More Time”, αποτέλεσε τεράστια επιτυχία και το single πούλησε περισσότερα από 10 εκατομμύρια αντίτυπα παγκοσμίως κερδίζοντας έτσι μία θέση στη λίστα με τα πιο εμπορικά singles όλων των εποχών. Επίσης το τραγούδι χάρισε στην Μπρίτνεϊ την πρώτη της υποψηφιότητα στα Grammy στην κατηγορία Best Female Pop Vocal Performance. Όσο για το άλμπουμ, αυτό ξεπέρασε τις 30 εκατομμύρια πωλήσεις παγκοσμίως, κατακτώντας την κορυφή των τσάρτς σε 15 χώρες και αποτελεί μέχρι και σήμερα το άλμπουμ με τις περισσότερες πωλήσεις στην καριέρα της Μπρίτνεϊ Σπίαρς. Το ντεμπούτο άλμπουμ της Μπρίτνεϊ της χάρισε συνολικά 5 παγκόσμια hits: “…Baby one more time”, “(You Drive Me) Crazy”, “Sometimes”, “Born to make you Happy” και “From The Bottom Of My Broken Heart”. Για την προώθηση του πρώτου της single η Μπρίτνεϊ ξεκίνησε εμφανίσεις σαν Opening Artist σε περιοδεία των N’ Sync. Αργότερα όμως και με την κυκλοφορία του άλμπουμ, στις 28 Ιουνίου του 1999,ξεκίνησε την πρώτη της περιοδεία με τίτλο “…Baby One More Time Tour” σε ΗΠΑ και Καναδά. Η πρώτη περιοδεία της Μπρίτνεϊ θεωρήθηκε άκρως επιτυχημένη από κοινό και κριτικούς, μαγνητοσκοπήθηκε και προβλήθηκε από το τηλεοπτικό δίκτυο FOX ενώ κυκλοφόρησε και σε DVD. Η επιτυχία της περιοδείας οδήγησε στην παράτασή της η οποία πραγματοποιήθηκε με κάποιες αλλαγές, τον Μάρτιο του 2000 και τιτλοφορήθηκε “Crazy 2K”. Το concept και τα κοστούμια και των δύο περιοδειών είχαν σχεδιαστεί από την ίδια την Μπρίτνεϊ. Κατά τη διάρκεια δε του “Crazy 2K”, το κοινό άκουσε για πρώτη φορά το τραγούδι “Oops… I Did it again”, το πρώτο single από το δεύτερο Album της τραγουδίστριας. Το Baby One More Time παγκοσμίως έφτασε τα 28 εκατομμύρια σε πωλήσεις και είναι μέχρι στιγμής ο πιο επιτυχημένος δίσκος για ένα έφηβο, αλλά και ένας από τους πιο επιτυχημένους δίσκους στην παγκόσμια μουσική βιομηχανία.
Στις 16 Μαΐου του 2000 η Μπρίτνεϊ κυκλοφόρησε το δεύτερο προσωπικό της άλμπουμ με τίτλο “Oops… I Did It Again”, το οποίο για μία ακόμη φορά έφερε τη σφραγίδα του Max Martin. Το Oops...!I Did It Again σημείωσε ρεκόρ πωλήσεων για γυναίκα καλλιτέχνη στις Ηνωμένες Πολιτείες μιας και την πρώτη εβδομάδα κυκλοφορίας του πούλησε πάνω από 1.319.000 αντίτυπα. Το ρεκόρ αυτό 15 χρόνια μετά καταρρίφθηκε από την Adele με το άλμπουμ 22 πουλώντας 3.380.000 αντίτυπα, όμως η Μπρίτνεϊ συνεχίζει να κατέχει το ρεκόρ για έφηβη καλλιτέχνη με τις μεγαλύτερες πωλήσεις. Παγκοσμίως έχει πουλήσει περισσότερα από 24 εκατομμύρια αντίτυπα και πέρα από το ομότιτλο single ξεχώρισαν και τα κομμάτια “Lucky”, “Stronger” και “Don’t let me be the last to know”. To “Oops… I Did it Again” χάρισε στην Μπρίτνεϊ δύο υποψηφιότητες για Grammy! Την ίδια περίοδο κυκλοφόρησε και το πρώτο βιβλίο που συνέγραψε η ίδια με τη μητέρα της, με τίτλο “Britney Spears Heart-to-Heart”.
2001–2003: Britney, Crossroads, και In the Zone
Στα τέλη του 2001 κυκλοφορεί ο τρίτος δίσκος της Μπρίτνεϊ με έναν αρκετά διαφορετικό ήχο, πιο ώριμος όπως έχει χαρακτηριστεί από κριτικούς. Πρώτο single το Ι'm A Slave 4 U το οποίο έγινε γνωστό όταν το τραγούδησε παρέα με ένα πύθωνα στη σκηνή των MTV Video Music Awards. Η εμφάνισή της στα MTV Video Music Awards εκείνη τη χρονιά προκάλεσε έντονες αντιδράσεις και συζητήθηκε πολύ από τα media. Θεωρείται μία από της πιο γνωστές, θρυλικές και αξέχαστες στιγμές στην τριαντάχρονη ιστορία των βραβείων. Την ίδια χρονιά ξεκίνησε την τρίτη τις περιοδεία Dream Within A Dream όπου συνεχίστηκε και το 2002 καταφέρνοντας να γίνει η 2η πιο μεγάλη εισπρακτική περιοδεία της χρονιάς εκείνης. Ο δίσκος της πούλησε παγκοσμίως 15 εκατομμύρια αντίτυπα.
Το 2002 κάνει την εμφάνιση της στη μεγάλη οθόνη στην ταινία "Crossroads" όπου είχε πρωταγωνιστικό ρόλο. Τα τραγούδια της ταινίας συμπεριλαμβάνονται και στον τρίτο δίσκο της Μπρίτνεϊ Σπίαρς, με σημαντικότερο το Overprotected. Η ταινία ήταν εισπρακτική επιτυχία με κέρδη πάνω από 60 εκατομμύρια δολάρια.
To 2003 κάνει την εμφάνιση της με την τραγουδίστρια Κριστίνα Αγκιλέρα στη σκηνή των MTV Video Music Awards τραγουδώντας το Like a Virgin και μετά εμφανίζεται η βασίλισσα της ποπ και είδωλο της Μπρίτνεϊ, Μαντόνα τραγουδώντας το Hollywood και δίνοντας φιλί στα χείλη και στις δυο. Αυτό είχε γίνει μεγάλο θέμα στον τύπο και είναι και αυτή η εμφάνιση μια από τις πιο δυνατές στην ιστορία των βραβείων. Μετά την εμφάνιση η Μπρίτνεϊ ζητάει από τη Μαντόνα να κάνουν ένα τραγούδι μαζί, έτσι και έγινε. Επιστρέφει δυναμικά με τον τέταρτο της δίσκο In The Zone, ο οποίος της χάρισε πολλές επιτυχίες, όπως το Me Against The Music, ένα ντουέτο με τη Μαντόνα, το Toxic, για το οποίο κέρδισε βραβείο Γκράμι και το Everytime. О δίσκος πούλησε πάνω από 12 εκατομμύρια αντίτυπα.
2004–2007: Greatest Hits: My Prerogative,B In The Mix,και Blackout
Το 2004 ήρθε η στιγμή να κυκλοφορήσει τη συλλογή με τίτλο Greatest Hits: My Prerogative το οποίο περιέχει όλα τα γνωστά τραγούδια της καθώς και τρία νέα τραγούδια, τα σινγκλ My Prerogative και Do Somethin αλλά και το I've Just Begun (Having My Fun).Το άλμπουμ πούλησε 5,600,000 αντίτυπα παγκοσμίως.
To 2005 κυκλοφορεί σε DVD το πολυσυζητημένο ριάλιτι με τον τότε σύζυγο της Kevin Federline, Britney & Kevin: Chaotic μαζί με bonus CD το οποίο περιείχε μερικά τραγούδια που προορίζονταν για τον πέμπτο δίσκο της τραγουδίστριας Original Doll, ο οποίος ακυρώθηκε διότι η ίδια ήθελε να περάσει σε ένα άλλο μουσικό είδος με αυτόν τον δίσκο, κάτι που έβρισκε αντίθετη τη δισκογραφική της εταιρία. Την ίδια χρονιά κυκλοφορεί τη ρεμίξ συλλογή της B in the Mix: The Remixes με ένα νέο κομμάτι, το And Then We Kiss.
Σχεδόν 4 χρόνια μετά το τέταρτο στούντιο δίσκο της, το 2007, κυκλοφορεί το Blackout, ένα άλμπουμ που οι κριτικοί χαρακτήρισαν ως ένα από τα καλύτερα ποπ άλμπουμ που κυκλοφόρησαν ποτέ, και το αγαπημένο άλμπουμ των θαυμαστών της, μιας και σε μία δύσκολη στιγμή της ζωής της, δεν σταμάτησε να εξελίσσεται μουσικά. Το άλμπουμ περιέχει τα Gimme More, Piece of Me, Radar και Break The Ice. Στην πραγματικότητα το άλμπουμ προοριζόταν να κυκλοφορήσει στις 30 Νοεμβρίου αλλά λόγω της διαρροής των τραγουδιών στο διαδίκτυο, βγήκε πολύ νωρίτερα, στις 30 Οκτωβρίου. Εξαιτίας και μιας ανεξήγητης αλλαγής των κανονισμών της λίστας για τους δίσκους στις ΗΠΑ Billboard 200 την τελευταία στιγμή, ο δίσκος έκανε το ντεμπούτο του στη θέση νούμερο 2 αντί για 1, με πωλήσεις πρώτης εβδομάδας να κυμαίνονται στις 290.000. Συνολικά το Blackout πούλησε 3.5 αντίτυπα παγκοσμίως.
2008–2011: Circus,The Singles Collection και Femme Fatale
Η κυκλοφορία του Circus, ανακοινώθηκε αμέσως μετά τη νίκη της Μπρίτνεϊ στα MTV VMA Awards του 2008, όπου κατέκτησε τρία βραβεία στις κατηγορίες "Video of the Year", "Best Female" και "Best Pop Video" για το "Piece of Me". Για την ηχογράφηση του, η Μπρίτνεϊ στρατολόγησε μια ομάδα παραγωγών / συνθετών στους οποίους συμπεριλαμβάνονται οι εξής: Dr. Luke (ο οποίος επιμελήθηκε την παραγωγή και τη σύνθεση του τραγουδιού "Circus"), Danja, Max Martin, Bloodshy & Avant και Guy Sigsworth. Μεγάλες επιτυχίες έγιναν το Womanizer και το ομότιτλο Circus. Το Circus ήταν ένας από τους πιο επιτυχημένους δίσκους της χρονιάς και δεν άργησε να γίνει πλατινένιος, πουλώντας 4.7 εκατομμύρια παγκοσμίως. Στη συνέχεια, χωρίς να χάνει χρόνο, ξεκίνησε τη νέα παγκόσμια περιοδεία της με τίτλο "The Circus Starring:Britney Spears" στις 3/3/2009 από τη Νέα Ορλεάνη. Σε περίοδο 9 μηνών έδωσε 97 συναυλίες σε Αμερική, Ευρώπη και Αυστραλία. Η περιοδεία έληξε στις 29/11/2009 στην Αδελαΐδα της Αυστραλίας.
Το 2009 κυκλοφόρησε το δίσκο "The Singles Collection" που περιέχει κάποιες από τις επιτυχίες της Μπρίτνεϊ, με ένα επιπλέον καινούριο τραγούδι, το "3". Το τραγούδι αυτό κυκλοφόρησε στις 29/9/09 στο Διαδίκτυο και έκανε ντεμπούτο στο νούμερο 1 του τσαρτ Billboard Hot 100.
Το 2011 κυκλοφόρησε ο νέος της δίσκος με τίτλο "Femme Fatale". Πρώτο single αποτελεί το Hold It Against Me που σημείωσε μεγάλη επιτυχία, κάνοντας ντεμπούτο στο #1 των chart σε αρκετές χώρες, και φτάνοντας μέσα στην πεντάδα σε πολλές ακόμα. Το τραγούδι έκανε ντεμπούτο στο #1 του Billboard, και έγινε το δεύτερο συνεχόμενο #1 κομμάτι της στο chart της Αμερικής, μετά το "3". Έτσι η Μπρίτνεϊ έγινε η μόνη τραγουδίστρια, μαζί με τη Mariah Carey, που έχει πάνω από ένα single να κάνουν ντεμπούτο στο νούμερο 1 του  Billboard Hot 100. Το δεύτερο single του δίσκου αποτελεί το "Till The World Ends" που κυκλοφόρησε στις 4 Μαρτίoυ, ενώ το video clip έκανε πρεμιέρα στις 6 Απριλίου. Το "Τill The World Ends" αποτέλεσε το μεγαλύτερο ραδιοφωνικό hit της Britney Spears στη 15χρονη καριέρα της. . Το τρίτο single είναι το "I Wanna Go" το οποίο έχει γίνει #1 σε πάρα πολλές χώρες του κόσμου. Το τέταρτο single είναι το "Criminal", το τελευταίο κομμάτι από τον δίσκο. Η Britney ήταν σε παγκόσμια περιοδεία, τη "Femme Fatale Tour" η οποία περιλάμβανε: 44 συναυλίες στη Βόρεια Αμερική, 7 στη Νότια Αμερική, 26 στην Ευρώπη και 1 στην Ασία.
Το Hold It Against Me, το "Till The World Ends", καθώς και το "I Wanna Go" έφτασαν στην κορυφή του Hit List Hellas στο MTVGreece.
2012–2013: X-Factor, Britney Jean
Το 2012 ήταν κριτής στο αμερικανικό X Factor, δίπλα στον Simon Cowell, L.A. Reid και Demi Lovato. Μετά το τέλος της δεύτερης σεζόν η Μπρίτνεϊ αποχώρησε. Όπως είπε η ίδια "θέλω να αφοσιωθώ στο νέο μου δίσκο". Ο καινούριος δίσκος της κυκλοφόρησε στις 3 Δεκεμβρίου 2013 με τον τίτλο Britney Jean, με την Μπρίτνεϊ να δηλώνει πως είναι ο πιο προσωπικός της δίσκος μέχρι σήμερα. Το πρώτο single του καινούριου δίσκου είναι το "Work Bitch" το οποίο κυκλοφόρησε στις 16 Σεπτεμβρίου του 2013 και έφτασε μέχρι τη θέση #12 της λίστας Billboard Hot 100 καθώς και τη θέση 25 στο US Pop Songs κάνοντας την Μπρίτνεϊ την καλλιτέχνιδα με τις περισσότερες συμμετοχές στο chart που αφορά μόνο τα pop τραγούδια μετά τη Rihanna. Επίσης έφτασε στη δεκάδα στις χώρες: Νότια Κορέα, Καναδάς, Γαλλία και Ισπανία. Τέλος έφτασε στη θέση 4 στο US Dance/Electronic songs.Το δεύτερο και τελευταίο single από το δίσκο Britney Jean, ήταν το Perfume , το οποίο κυκλοφόρησε στις 4 Νοεμβρίου και έφτασε μέχρι τη θέση #76. Η Μπρίτνεϊ τραγουδάει με την πραγματική της φωνή και όχι με την αισθησιακή χαρακτηριστική χροιά της, κάτι που ενοχλησε τον κόσμο καθώς την είχαν συνηθίσει με baby voice.
Το 2013 συνεργάστηκε με τη Μάιλι Σάιρους στο τραγούδι ´´Bangerz(SMS)´´ .Επίσης,εμφανίστηκε για λίγο στο ντοκιμαντέρ του MTV, με τίτλο ´Miley:The Movement´.Η ίδια η Μπρίτνεϊ δήλωσε για τη Μάιλι "Είμαι θαυμάστρια της, νομίζω πως είναι υπέροχη και έχει πολλή ενέργεια μέσα της. Μου αρέσει που δεν ενδιαφέρεται για τις κακές κριτικές και κάνει αυτό που θέλει."
2014–2015: Las Vegas, Pretty Girls και Tom's Diner
Η Μπρίτνεϊ ανακοίνωσε το Σεπτέμβριο του 2013 την απόφαση της να κάνει μια σειρά εμφανίσεων με έδρα το Planet Hollywood Resort & Casino στο Las Vegas. Συγκεκριμένα, υπέγραψε συμβόλαιο για 100 εμφανίσεις σε 2 χρόνια, με αρχική ημερομηνία την 27η Δεκεμβρίου 2013. Το σόου "Britney: Piece Of Me" σημειώνει τεράστια επιτυχία,κάνοντας την Μπρίτνεϊ την πιο επιτυχημένη τραγουδίστρια που πέρασε ποτέ από το Λας Βέγκας, κάτι που οδήγησε τους υπεύθυνους του καζίνο να ανανεώσουν το συμβόλαιο της για 2 περαιτέρω χρόνια. Τα έσοδα της Μπρίτνεϊ ανέρχονται σε 15 εκατομμύρια δολλάρια το χρόνο.
Έπαιξε χαρακτηριστικό ρόλο στη διασκέδαση του Λας Βέγκας, τόσο που η 5η Νοεμβρίου πλεον γιορτάζεται ως η ημέρα της Μπρίτνεϊ.
Επίσης η Μπρίτνεϊ συνεργάστηκε με τον 74 χρονο DJ και παραγωγό Giorgio Moroder με μια εκπληκτική διασκευή του “Tom`s Diner” της Suzanne Vega, η οποία συμπεριλήφθηκε στη συλλογή του που κυκλοφόρησε στις 15 Ιουνίου του 2015.Ωστόσο το τραγούδι διέρρευσε νωρίτερα στις 25 Απριλίου του 2015.Τον Μάρτιο του ίδιου έτους ανακοινώθηκε από το People Magazine η κυκλοφορία του νέου της σίνγλ "Pretty Girls", με συμμετοχή της Iggy Azalea.Το τραγούδι κυκλοφόρησε στις 5 Μαίου του 2015 και το βίντεο  στις 13 Μαίου σημειώνοντας μεγάλη επιτυχία. Λίγες μέρες αργότερα και συγκεκριμένα στις 17 Μαίου η Μπρίτνεϊ και η Iggy Azalea παρουσίασαν το τραγούδι στα "2015 Billboard Music Awards".
2016: Glory,και επέκταση του σόου Piece Of Me
Το σόου "Piece Of Me" σημειώνει τεράστια επιτυχία,κάνοντας τηνΜπρίτνεϊ να ανανεώσει το συμβόλαιο της για 2 περαιτέρω χρόνια,και συγκεκριμένα μέχρι τον Δεκέμβριο του 2017. Στο σόου έχουν προστεθεί νέα κομμάτια,διαφορετική εισαγωγή καθώς και όλη η γκαρνταρόμπα έχει ανανεωθεί πλήρως και αλλάζει σχεδόν κάθε βράδυ. Σε συνέντευξη της δήλωσε:«Το σόου μου έχει αλλάξει, έχω αλλάξει την εισαγωγή, έχω συμπεριλάβει μερικά από τα πιο αγαπημένα από τους φάνς μου τραγούδια και πάνω απ ‘όλα έχουν αλλάξει όλα τα κοστούμια. Για να προετοιμάσω όλα αυτά τα πράγματα χρειάστηκα περίπου τρεις μήνες δουλειάς.»Στις αρχές του 2016 η Μπρίτνεϊ ανακοίνωσε μέσω των social media ότι ξεκίνησε να ηχογραφεί το ένατο άλμπουμ της.Σε συνέντευξη της δήλωσε: «Το 80% του άλμπουμ είναι ολοκληρωμένο,και θα ακούσετε το νέο υλικό σύντομα … πολύ σύντομα!»
Τον Μάιο του ίδιου έτους κυκλοφόρησε ένα ηλεκτρονικό παιχνίδι με το όνομα:"Britney Spears:American Dream" ,διαθέσιμο σε Android και iOs. Στις 22 Μαίου η Μπρίτνεϊ παρουσίασε ένα πότ-πουρί απο παλιές της επιτυχίες στα "2016 Billboard Music Awards", μία εμφάνιση που εντυπωσίασε και βραβεύτηκε με το βραβείο της χιλιετίας (Millenium Billboard Award) .Στις 14 Ιουλίου του ίδιου έτους κυκλοφόρησε το πρώτο σίνγκλ απο το άλμπουμ "Glory" με τίτλο "Make Me". Στις 26 Αυγούστου η Μπρίτνεϊ κυκλοφόρησε το ένατο άλμπουμ της,(φτάνοντας την 28η θέση στα ελληνικά τσάρτς) και μαζί 3 Promotional Singles τα Private Show,Clumsy και Do You Wanna Come Over.Στις 28 Αυγoύστου ερμήνευσε στα 2016 MTV Video Music Awards, για την προώθηση του ένατου άλμπουμ της, στις 24 Σεπτεμβρίου στο 2016 iHeartRadio Music Festival, και 27 Σεπτεμβρίου στο Apple Music Festival 2016 .Στις 16 Νοεμβρίου κυκλοφόρησε το δεύτερο σίνγκλ απο το Glory το Slumber Party.
2017: Britney Ever After, και η νέα παγκόσμια περιοδεία Britney:Live In Concert
Στις 28 Μαρτίου του 2017 ανακοινώθηκε η νέα παγκόσμια περιοδεία με τίτλο Britney:Live In Concert ξεκινώντας απο την Ασία και με πρώτο σταθμό το Τόκιο της Ιαπωνίας στις 3 Ιουνίου,καθώς και η λήξη του Piece Of Me σόου,απο το Las Vegas,τον Δεκέμβριο του 2017.
Στις 29 Απριλίου βραβεύτηκε για πρώτη φορά με το βραβείο "Icon Award απο τα Radio Disney Music Awards 2017.
2018: Επιχειρηματικές δραστηριότητες και λήξη του Britney:Live In Concert
Στις 20 Μαρτίου του 2018,ο Ιάπωνας σχεδιαστής Kenzo Takada ανακοίνωσε ότι η Britney θα είναι το πρόσωπο της συλλογής Momento για την άνοιξη του 2018. . Στις 12 Απριλίου 2018, η Britney Spears τιμήθηκε με το βραβείο GLAAD Vanguard Award του 2018 στα βραβεία GLAAD Media Awards για την ισότητα και την αποδοχή των LGBT+ ατόμων. Η Britney Spears κυκλοφόρησε αργότερα το πρώτο της unisex άρωμα, το Prerogative, που χαρακτηρίζεται ως άρωμα για όλους.
Τον Απρίλιο του 2018, η Epic Rights ανακοίνωσε μια νέα συνεργασία με την Μπρίτνεϊ Σπίαρς στη γραμμή μόδας για το 2019, η οποία θα περιλαμβάνει ρούχα, είδη ένδυσης γυμναστικής, αξεσουάρ και ηλεκτρονικά είδη. Τον Οκτώβριο του 2018 η Britney Spears εμφανίστηκε στο Grand Prix της Φόρμουλα 1 στο Όστιν,που αποτέλεσε και την τελική παράσταση της περιοδείας Britney:Live In Concert. .
2019-Σήμερα: Britney:Domination και το κίνημα #FreeBritney
Το Britney:Domination θα ήταν η δεύτερη κατά σειρά "κατοικία της" μετά το Britney:Piece Of Me,στο Λας Βέγκας για το 2019. Ωστόσο, στις 4 Ιανουαρίου 2019,η Britney Spears ανακοίνωσε ότι το Britney:Domination ακυρώνεται αφού ο πατέρας της είχε ένα σοβαρό πρόβλημα υγείας.Η εταιρεία της ανακοίνωσε επίσης ότι η Britney θα έκανε ένα διάλειμμα διαρκείας, θέτοντας όλες τις δραστηριότητες και δεσμεύσεις της σε αναβολή, ώστε να μπορεί να περάσει χρόνο με την οικογένειά της. Εάν πραγματοποιούνταν το σόου η Britney θα έπαιρνε για κάθε παράσταση 507.000 δολάρια. Τον Μάρτιο του ίδιου έτους η Britney Spears εισήχθη με τη θέληση της σε ψυχιατρική κλινική,για έναν μήνα,για να διαχειριστεί το άγχος που της προκάλεσε το πρόβλημα υγείας του πατέρα της. Ωστόσο μια ραδιοφωνική εκπομπή με τίτλο Britney's Gram ανέφερε ότι ο πατέρας της χαίρει άκρας υγείας και ότι η Britney Spears εισήχθη στην ψυχιατρική κλινική με τη βία από τον πατέρα της γιατί ήθελε να σταματήσει τη φαρμακευτική αγωγή που της χορηγούσαν από το 2007. Μετά που επιβεβαιώθηκαν οι αναφορές ξεκίνησε το κίνημα #freebritney στα social media απαιτώντας την ελευθερία της από τα "δεσμά" του πατέρα της και επιστροφή της περιουσίας της. Η εταιρεία της δεν το δέχτηκε και ξεκίνησε να απενεργοποιεί λογαριασμούς στο Instagram οι οποίοι περιλάμβαναν το hashtag #freebritney.
Επιρροές και προσφορά στη μουσική
Η Μπρίτνεϊ είναι από τις πιο επιτυχημένες τραγουδίστριες του σήμερα, με πάνω από 20 χρόνια καριέρας και πωλήσεις που ξεπερνούν τα 140 εκατομμύρια δίσκους Η Μπρίτνεϊ ονομάζει είδωλά της τη Μαντόνα (με την οποία έχει συνεργαστεί), τον Μάικλ Τζάκσον (με τον οποίο γνωριζόταν προσωπικά και τραγούδησαν μαζί το 2002 στα MTV Video Awards), τη Γουίτνεϊ Χιούστον και την Τζάνετ Τζάκσον όπως η ίδια δήλωσε. Είναι η μόνη γυναίκα καλλιτέχνις που έχει συνεργαστεί και με τη Μαντόνα και με τον Μάικλ Τζάκσον, και οι θαυμαστές της pop μουσικής, τους ονομάζουν και τους τρεις Pop Royality. Οι Ariana Grande, Kristinia DeBarge, Lady Gaga, Little Boots, Kesha,Taylor Swift, Selena Gomez & The Scene, Pixie Lott, Marina and the Diamonds, Lucy Hale, Rihanna, Katy Perry και Miley Cyrus έχουν ονομάσει την Μπρίτνεϊ πηγή έμπνευσής τους. Η Μπρίτνεϊ θεωρείται ποπ είδωλο και ονομάζεται από τα media "πριγκίπισσα της ποπ". .
Προσωπική ζωή
Από το 1998 μέχρι το 2002 ήταν σε σχέση με τον τραγουδιστή Τζάστιν Τίμπερλεϊκ.
Στις 18 Σεπτεμβρίου 2004, παντρεύτηκε τον τότε χορευτή της, Κέβιν Φεντερλάιν στη Καλιφόρνια. Απέκτησαν δύο γιους: τον Σον Πρέστον (γενν. 14 Σεπτεμβρίου 2005) και τον Τζέιντεν Τζέιμς (γενν. 12 Σεπτεμβρίου 2006). Χώρισαν τον Νοέμβριο του 2006 αλλά το διαζύγιο τους εκδόθηκε επίσημα τον Ιούλιο του 2007.
Το 2010, ξεκίνησε τη σχέση της με τον ηθοποιό Τζέισον Τράουϊκ και έναν χρόνο αργότερα αρραβωνιάστηκαν. Τελικά, χώρισαν τον Ιανουάριο του 2013. Από τον Φεβρουάριο του 2013 έως τον Αύγουστο του 2014, ήταν σε σχέση με τον δικηγόρο Ντέιβιντ Λουσάδο αλλά χώρισαν εξαιτίας απιστίας του.
Το 2016, ξεκίνησε τη σχέση της με το μοντέλο Σαμ Ασγκάρι. Αρραβωνιάστηκαν τον Σεπτέμβριο του 2021. Στις 11 Απριλίου 2022, η Σπίαρς ανακοίνωσε την τρίτη της εγκυμοσύνη (πρώτο παιδί με τον Ασγκάρι) αλλά απέβαλε ένα μήνα αργότερα. Ο γάμος Σπίαρς-Ασγκάρι έγινε στις 9 Ιουνίου 2022 στη Καλιφόρνια.
Δημόσια Εικόνα
Το 2007, απασχόλησε έντονα τα μέσα ενημέρωσης με τη συμπεριφορά της. Τον Φεβρουάριο του 2007, εμφανίστηκε με τελείως ξυρισμένο κεφάλι, καθώς όπως η ίδια είπε αργότερα, θέλησε να πετάξει από πάνω της την εικόνα του sex symbol που κάποιοι άλλοι της φόρτωσαν. Επίσης, εντοπίστηκε από τους δημοσιογράφους να χτυπάει με μια ομπρέλα ξένα αυτοκίνητα έξω από το σπίτι του πρώην συζύγου της (Kέβιν Φαντερλάιν). Αφού είχε ξυρίσει το κεφάλι της, εισήχθη οικειοθελώς σε κλινική αποτοξίνωσης για τον εθισμό της στο αλκοόλ. Στις 3 Ιανουαρίου 2008, μεταφέρθηκε με ασθενοφόρο σε ψυχιατρική κλινική του Λος Αντζελες.
Φιλανθρωπίες
Από το 2001 μέχρι το 2011 διατηρούσε το ίδρυμα "The Britney Spears Camp for the Performing Arts", ένα ίδρυμα που βοηθούσε παιδιά που δεν είχαν την οικονομική δυνατότητα να σπουδάσουν μουσική και χορό. Το 2002, έκανε δωρεά 1 εκατομμύριο δολάρια στους συγγενείς των θυμάτων της τρομοκρατικής επίθεσης της 11ης Σεπτεμβρίου 2001. Την ίδια χρονιά συμμετείχε σε φιλανθρωπική ηχογράφηση με τη συμμετοχή πολλών καλλιτεχνών για την εκστρατεία κατά του AIDS. Το 2006, έκανε δωρεά στους πληγέντες του τυφώνα Κατρίνα 585.000 δολάρια, ιατροφαρμακευτικό εξοπλισμό καθώς και ένα ασθενοφόρο. Το 2011, δώρισε 200.000 δολάρια στον μη κερδοσκοπικό οργανισμό St. Bernard Project για τις φυσικές καταστροφές. Το 2015, δώρισε 120.000 δολάρια σε ίδρυμα στήριξης παιδιών με νεοπλασματική ασθένεια καθώς και μέρος των εσόδων από τις εμφανίσεις της στο Λας Βέγκας την περίοδο 2015-2017. Το 2016, συνεργάστηκε με τις εταιρείες Zappos και XCYCLE για να συγκεντρώσει επιπλέον χρήματα για το "Εθνικό Κέντρο Κοινωνικών Ερευνών Για Παιδιά Και Οικογένειες", με 553.130 δολάρια να έχουν ήδη συγκεντρωθεί από το τις πωλήσεις εισιτηρίων και αναμνηστικών. Οι συμμετέχοντες είχαν την ευκαιρία να κερδίσουν ένα μάθημα χορού με την ίδια τη Σπίαρς. Η συγκέντρωση χρημάτων οδήγησε τελικά στη δημιουργία παραρτήματος του "Εθνικού Κέντρου Κοινωνικών Ερευνών Britney Spears" στο Λας Βέγκας, στις 4 Νοεμβρίου 2017. Την ίδια χρονιά συμμετείχε σε φιλανθρωπική ηχογράφηση με τη συμμετοχή πολλών καλλιτεχνών για τα θύματα του Ορλάντο. Υποστηρίζει την LGBTQ κοινότητα και είναι ακτιβίστρια κατά της σχολικής βίας και εκφοβισμού. Έχει βοηθήσει πολλές φιλανθρωπικές οργανώσεις κατά τη διάρκεια της καριέρας της και μερικές από αυτές είναι κατά της ενδοοικογενειακής βίας αλλά και των παιδιών με νεοπλασματικές ασθένειες.
Αλμπουμ
Συλλογές
DVD
1990's
Baby One More Time
2000's
Οοps!I Did It Again
Britney
In The Zone
Greatest Hits: My Prerogative
Blackout
Circus
3
2010's
Femme Fatale
Scream & Shout
Ooh La La (Soundtrack)
Britney Jean
Pretty Girls
Glory
2020's
Glory (Re-released)
Βραβεία
Η Britney Spears κατέχει το ρεκόρ του καλλιτέχνη, εν ζωή, με τα περισσότερα μουσικά βραβεία παγκοσμίως.Παρακάτω αναφέρονται μερικά από τα πιο σημαντικά βραβεία της καριέρα της.
Τo 2003, απέκτησε το δικό της αστέρι στη "Λεωφόρο της δόξας" (Walk Of Fame). Το περιοδικό FHM την επέλεξε ως την πιο σέξι γυναίκα στον κόσμο για τα έτη 2004, 2008 και 2009. Το ΜΤV κατέταξε τη Britney στην πρώτη θέση για την πιο όμορφη γυναίκα της χρονιάς 2017
Παραπομπές
Κατηγορία:Αμερικανίδες τραγουδίστριες Κατηγορία:Αμερικανίδες ηθοποιοί θεάτρου Κατηγορία:Αμερικανίδες ηθοποιοί κινηματογράφου Κατηγορία:Αμερικανίδες ηθοποιοί τηλεόρασης Κατηγορία:Νικητές World Music Awards Κατηγορία:Αμερικανίδες τραγουδίστριες ποπ Κατηγορία:Βραβευμένοι με Γκράμι Κατηγορία:Αμερικανοί μουσικοί Κατηγορία:Αμερικανοί καλλιτέχνες Κατηγορία:Αμερικανοί τραγουδοποιοί Κατηγορία:Αμερικανοί στιχουργοί
Πρώτη (Αποσαφήνιση)
Το τοπωνύμιο Πρώτη μπορεί να αναφέρεται:
Κατηγορία:Αποσαφηνίσεις ελληνικών τοπωνυμίων
Γεράσιμος Κόκκινος
Ο Γεράσιμος Κόκκινος (18 Ιανουαρίου 1805 - 29 Ιουλίου 1893) ήταν Έλληνας αγωνιστής του '21, στρατιωτικός και πολιτικός του Ελληνικού κράτους.
Η ζωή του
Γεννήθηκε στο Αργοστόλι στις 18 Ιανουαρίου 1805. Η καταγωγή του ήταν από παλιά οικογένεια της οποίας η ιστορία χάνεται μέχρι τον καιρό της Άλωσης της Κωνσταντινούπολης.
Ο Γεράσιμος Κόκκινος υπηρέτησε σε όλον σχεδόν τον αγώνα ως διοικητής εκατοστύος ανδρών, και μετά μπήκε στην στρατιωτική σχολή, από την οποία αποφοίτησε το 1829 ως δεκανέας του ιππικού. Εντός ολίγων μηνών προάχθηκε σε λοχία και επιλοχία, το 1830 σε ανθυπασπιστή, εν συνεχεία σε ανθυπολοχαγό. Το 1834 έγινε υπολοχαγός του Όθωνα. Ακολούθησαν και άλλες προαγωγές μέχρι τον βαθμό του συνταγματάρχη με τον οποίο αποστρατεύτηκε το 1877.
Διετέλεσε πληρεξούσιος και βουλευτής της Σάμου στην βουλή του 1873. Τιμήθηκε με το Αριστείο του Αγώνος, και με το το αργυρό και το χρυσό παράσημο του Σωτήρα.
Απεβίωσε στις 29 Ιουλίου 1893.